tomron87/hebrew-wikipedia-sentences-corpus huggingface dataset:
נוסף על כך כולל הקמפוס עוד שבע ספריות אקדמאיות: הספרייה למדעים על שם פול דיראק, ספרייה רפואית, ספרייה למשפטים, ספרייה להנדסה, ספרייה למוזיקה ועוד.
בחלקו המערבי של הקמפוס שוכן הקולג' לרפואה (שנפתח רק בשנת 2000), והמחלקות לפסיכולוגיה ולמדעי החיים.
בחלקו המזרחי נמצאים מעונות סטודנטים.
באזור הדרומי נמצאים מתקני ספורט ובהם אצטדיון דואק (Doak Campbell Stadium) ובו מקום ל-84,000 צופים.
בקמפוס דרום-מזרח, המשתרע על פני 3.4 קמ"ר שוכנים הקולג' להנדסה והמעבדה הלאומית לחקר שדות מגנטיים רבי עוצמה (MagLab) ולצידם פארק לתעשייה עתירת ידע ומגרשי גולף.
כ-160 ק"מ מהקמפוס הראשי בטלהסי נמצא קמפוס פנמה סיטי.
הקמפוס הוקם בשלהי שנות השמונים ומציע תוכניות מגוונות לסטודנטים לתואר ראשון.
האוניברסיטה מציעה 103 תוכניות לימוד לתואר ראשון, 107 תוכניות לתואר שני, 6 תוכניות לתואר שני מתקדם, 63 תוכניות לתואר דוקטור ו-4 תוכניות לתארים מקצועיים..
החלוקה הבסיסית של האוניברסיטה היא ל-17 קולג'ים (האחרון בהם, הקולג' לרפואה נוסד רק בשנת 2000).
הקולג'ים ובתי הספר לפי שנת ייסודם
שם היחידה שנת ייסוד מחלקות (נכון ל-2019) / הערות הקולג' למוזיקה 1901 הקולג' לאמנויות ומדעים 1905 כל מדעי הרוח ומדעים מדויקים.
מכוני מחקר ומעבדות בתחומי שדות מגנטיים, מוליכות-על (שם ביצע רוברט שריפר את הניסויים שהקנו לו פרס נובל), רובוטיקה, ביוטכנולוגיה וקיימות הקולג' לקולנוע 1989 הקולג' לרפואה 2000 מדעי ההתנהגות, הנדסה ביו-רפואית, רפואת משפחה ורפואה כפרית, גריאטריה, בית ספר לעוזרי-רופא בית הספר ע"ש ג'ים מורן ליזמות עסקית 2017
דירוג QS לאוניברסיטאות: מקום 461= (2024)
פול דיראק, חתן פרס נובל לפיזיקה 1933
קונרד אמיל בלוך, חתן פרס נובל לרפואה 1964
רוברט מוליקן, חתן פרס נובל לכימיה 1966
רוברט שריפר, חתן פרס נובל לפיזיקה 1972
ביוקנן, חתן פרס נובל לרפואה 1987
הארי קרוטו, חתן פרס נובל לכימיה 1996
אלן בול, במאי, תסריטאי ומפיק ("אמריקן ביוטי", "עמוק באדמה" ו"דם אמיתי")
שרה בלייקלי, אשת עסקים, מייסדת חברת ההלבשה התחתונה "ספנקס" (Spanx)
מייקל ברנבאום, חוקר השואה, רב אורתודוקסי, נשיא מוזיאון ארצות הברית לזכר השואה
בארי ג'נקינס, במאי ותסריטאי ("אור ירח")
קיי הייגן, פוליטיקאית ושדלנית שכיהנה כחברת הסנאט של ארצות הברית מטעם מדינת קרוליינה הצפונית
שריל היינס, שחקנית, קומיקאית, מפיקה ובמאית
פרנקלין הגנבאק, לוטננט גנרל בדימוס בצבא ארצות הברית, מפקד הדיוויזיה ההררית ה-10 ומפקד האקדמיה הצבאית של ארצות הברית
ג'ים מוריסון, זמר ומשורר, הסולן וכותב השירים של להקת "הדלתות"
סקוט סטאפ, זמר וכותב שירים, סולן להקת "קריד"
ברט ריינולדס, שחקן קולנוע וטלוויזיה
דייב קאונס, כדורסלן עבר (סנטר ופאוור פורוורד)
נורמן ת'אגארד, אסטרונאוט מטעם נאס"א
מייגן בון - שחקנית (הרשימה השחורה)
אוניברסיטת המלכה בבלפסט היא אוניברסיטת מחקר ציבורית בבלפסט, בירת צפון אירלנד, שבממלכה המאוחדת.
האוניברסיטה נוסדה ב-1845 ונפתחה ארבע שנים מאוחר יותר ב-1849 בשם "קולג' המלכה, בלפסט".
אוניברסיטה זו נמנית בין האוניברסיטאות המובילות בממלכה המאוחדת ובאירלנד, ולה מורשת והיסטוריה מכובדות.
האוניברסיטה מציעה תארים אקדמיים ברמות שונות ובתחומי דעת רחבים, עם למעלה מ-300 תוכניות תואר.
סגן הנשיא הנוכחי הוא איאן גריר, בעוד הילרי קלינטון נושאת בתואר הסמלי והייצוגי, נשיאת האוניברסיטה.
האוניברסיטה חברה ברשת אוטרכט ובקבוצת ראסל.
שורשי אוניברסיטת המלכה בבלפסט מקורם ב"מוסד האקדמי של בלפסט", שהוקם ב-1810 ונותר .
האוניברסיטה הנוכחית הוקמה לראשונה כ"קולג' המלכה" ב-1845 כמוסד אקדמי הקשור באופן מקביל ל ול, כחלק מ — שנוסדה במטרה לעודד השכלה גבוהה אצל פרסביטריאנים וקתולים, כמוסד נגדי לטריניטי קולג' שבדבלין, אז מוסד אנגליקני.
קולג' המלכה בבלפסט נחנך ב-1849. הבניין הראשי שלו, משכנה הראשי, בניין לניון, תוכנן בידי האדריכל האנגלי סר .
בעת פתיחתה מנה סגל האוניברסיטה 23 פרופסורים ו-195 סטודנטים.
חלק מהסטודנטים הראשונים באוניברסיטה נבחנו חיצונית באוניברסיטת לונדון.
"חוק האוניברסיטאות האיריות 1908" פיזר את האוניברסיטה המלכותית של אירלנד אשר החליפה את אוניברסיטת המלכה של אירלנד ב-1879, ויצר שתי אוניברסיטאות נפרדות: האוניברסיטה הלאומית של אירלנד ואוניברסיטת המלכה בבלפסט.
ב-1909 למדו באוניברסיטה כ-600 סטודנטים, מרביתם מתשעת המחוזות ההיסטוריים של אלסטר.
ב-20 ביוני 2006 הודיעה האוניברסיטה על תוכנית השקעה בסך 259 מיליון לירות שטרלינג המתמקדת במיומנות, גיוס ומחקר.
אחת התוצאות של השקעה זו הייתה הקמתה של ספרייה אוניברסיטאית חדשה.
"הספרייה של מקליי" תוכננה בידי משרד ארכיטקטורה מבוסטון בשיתוף פעולה עם משרד אדריכלים מבלפסט, ונפתחה ב-2009. הבניין נקרא על שמו של סר אלן מקליי, נדבן ואיש עסקים.
האוניברסיטה היא אחד המעסיקים הגדולים ביותר בצפון אירלנד, עם כוח עבודה כולל בן 3,903 עובדים, מתוכם 2,414 חברים בסגל האקדמאי ו-1,489 עובדי מנהלה.
בנוסף לקמפוס הראשי של האוניברסיטה בשוליו הדרומיים של מרכז העיר בלפסט, לאוניברסיטת המלכה בבלפסט שני קולג'ים מחוץ למתחם האוניברסיטה עצמו — קולג' סנט מרי וקולג' סטרנמיליס הממוקמים במערב ובדרום-מערב העיר בהתאמה.
מכללות אלה מציעות הכשרת מורים למעוניינים בקריירת הוראה ובמגוון קורסים לתארים אקדמיים, שכולם מתרכזים במקצועות שבע האמנויות החופשיות.
בעוד האוניברסיטה מגדירה את הקמפוס שלה כאתר הראשי שלה, פקולטות האוניברסיטה נפרשים למעשה על פני מספר רחובות ציבוריים בדרום בלפסט, ובראשם "דרך האוניברסיטה", "כיכר האוניברסיטה", "רחוב האוניברסיטה", "דרך מיילון" ו"דרך סטרנמיליס", ובמיקומים רחוקים יותר כמו ברבעים טיטאניק ופורטאפרי.
החיים האקדמיים בקווינס מאורגנים בחמישה עשר בתי ספר בשלוש פקולטות:
הפקולטה לאמנויות, מדעי הרוח ומדעי החברה:
בית ספר לאמנויות, אנגלית ושפות
בית הספר להיסטוריה, אנתרופולוגיה, פילוסופיה ופוליטיקה
בית הספר למדעי החברה, חינוך ועבודה סוציאלית
בית הספר לכימיה והנדסה כימית
בית הספר לאלקטרוניקה, הנדסת חשמל ומדעי המחשב
בית הספר להנדסת מכונות וחלל
בית ספר לסביבה טבעית ובנויה
הפקולטה לרפואה, בריאות ומדעי החיים:
בית הספר לרפואה, רפואת שיניים ומדעי ביו-רפואה
דירוג QS לאוניברסיטאות - מקום 202 (2024)
דירוג QS לאוניברסיטאות - מקום 28 (2024)
בין בוגריה הידועים של האוניברסיטה נכללים:
ג'ון סטיוארט בל – פיזיקאי, מפתח משפט בל
דייוויד טרימבל – פוליטיקאי, השר הראשון של צפון אירלנד
מארי מקאליס – פוליטיקאית, הנשיאה השמינית של אירלנד
מרי רובינסון – פוליטיקאית, נשיאת אירלנד בין השנים 1990-1997
שיימוס היני – משורר, חתן פרס נובל לספרות לשנת 1995
אוניברסיטת וילאנובה היא אוניברסיטה פרטית קתולית, הנמצאת בעיר וילאנובה שבפנסילבניה, ארצות הברית.
האוניברסיטה, הקרויה על שמו של הקדוש תומאס מווילאנובה, היא האוניברסיטה הקתולית הוותיקה ביותר בפנסילבניה, וכן האוניברסיטה האוגוסטיקנית היחידה בארצות הברית.
באוקטובר 1841, רכשו שני נזירים אירים אוגוסטינים מפילדלפיה את אחוזת "בל אייר" אשר במחוז דלאוור בפנסילבניה, ובשנת 1842 הקימו במקום את "המכללה האוגוסטינית של וילאנובה".
המהומות הנייטיביסטיות בפילדלפיה ב-1844 הביאו לקשיים כלכליים של הקהילה האוגוסטינית, בגינם נסגרה המכללה בין 1845 ל-1846. במרץ 1848, אישר מושל פנסילבניה את הפיכת האוניברסיטה לתאגיד, ובכך ניתן לה הזכות להעניק תוארים אקדמיים רשמיים.
ב-18 בנובמבר 1853 הפכה המכללה באופן רשמי לאוניברסיטה, ושינתה את שמה ל"אוניברסיטת וילאנובה".
ב-1855 בגר המחזור הראשון של האוניברסיטה.
בשנת 1857 נסגרה האוניברסיטה בשנית, בשל הפאניקה של 1857, והיא חזרה לפעול רק בספטמבר 1865, בסיומה של מלחמת האזרחים האמריקנית.
ב-76 שנותיה הראשונות למדו באוניברסיטה גברים בלבד, עד לשנת 1918 בה נפתחו קורסי ערב לנזירות, על מנת שיוכלו ללמד בבתי ספר נוצריים פרטיים.
בשנת 1938 הוענק לראשונה תואר במשפטים לסטודנטית.
רק בשנת 1968 הפכו הלימודים באוניברסיטה למעורבים מגדרית באופן מוחלט.
במהלך מלחמת העולם השנייה הייתה וילאנובה אחת מ-131 האוניברסיטאות בארצות הברית בהן פעלה "תוכנית ההדרכה של מכללת חיל הים V-12" , אשר הציעה הסמכה של סטודנטים לצי ארצות הברית.
לאורך השנים הכשירה אוניברסיטת וילאנובה 25 אדמירלים וגנרלים בצי הצבאי ובחיל הנחתים, בהתאמה; זהו מספר האדמירלים והגנרלים הגבוה ביתר מבין כל אוניברסיטאות המדינה, מלבד האקדמיה הימית של ארצות הברית.
שטחה של אוניברסיטת וילאנובה הוא כ-1.1 קילומטרים רבועים, והיא מרוחקת כ-19 קילומטרים ממרכז העיר פילדלפיה.
שטח האוניברסיטה מחולק לשלושה קמפוסים, שנמצאים במרחק הליכה אחד מהשני: בקמפוס הראשי מצויים מרבית בנייני הלימוד, וכן הספרייה ובנייני ההנהלה; הקמפוס המערבי כולל את בית הספר למשפטים; והקמפוס הדרומי כולל את מגורי תלמידי השנה הראשונה.
באוניברסיטה חמש פקולטות: המכללה למדע ומדעי הרוח, המכללה להנדסה, המכללה לסיעוד, בית הספר לעסקים ובית הספר למשפטים.
על פי הדירוג של עיתון פורבס לשנת 2019, מדורגת וילאנובה כאוניברסיטה ה-72 באיכותה בארצות הברית.
בשנת 2020 דירג אותה מגזין U.S.
News & World Report במקום ה-49, בעוד ה-Times Higher Education והוול סטריט ג'ורנל דירגו אותה במקום ה-129.
קבוצות הספורט של האוניברסיטה מכונות "וילאנובה ויילדקטס" (Villanova Wildcats).
כל הקבוצות משתתפות בליגת המכללות הבכירה של ארצות הברית (NCAA Division I), ומרביתן משובצות במחוז ה-Big East.
לאוניברסיטה קבוצות גברים ונשים בטורנירי כדורסל, לקרוס, כדורגל, טניס, ריצת שדה, שחייה, קפיצה למים ואתלטיקה, וכן קבוצות גברים בבייסבול, פוטבול וגולף, וקבוצות נשים בכדורעף, הוקי שדה, סופטבול, כדורמים וחתירה.
רבים מבוגרי האוניברסיטה התפרסמו לאחר לימודיהם:
מבין הבוגרים אשר התפרסמו בתחומי הממשל והצבא בולטים מושל פנסילבניה אד רנדל, מושל קונטיקט ג'ון רולנד, הסנאטורית קלי איוט, ראש השירות החשאי של ארצות הברית ג'וזף קלנסי, ומפקדי פיקוד מרכז של ארצות הברית ויליאם פאלון ואנתוני זיני.
בוגרים בולטים נוספים כוללים את הארכיבישוף ג'ון ג'וזף או'קונור והאפיפיור לאו ה-14 ואת נשיא אוניברסיטת סטנפורד ג'ון הנסי.
מבין האישים הבולטים בתחום התרבות ניתן למנות את השחקנים ג'ון פוליטו ומריה בלו, ואת הזמרים טים האוזר, ג'ים קרוצ'י ודון מקליין.
כמו כן הצטיינו לאחר לימודיהם שחקן הפוטבול האווי לונג, ושחקני הכדורסל פול אריזין, כריס פורד וקייל לאורי.
אוניברסיטת המדינה של קנזס היא אוניברסיטה ציבורית, השוכנת בעיר מנהטן בקנזס שבארצות הברית שנוסדה בשנת 1863 והיא האוניברסיטה הראשונה במדינה.
האוניברסיטה חברה באיגוד אוניברסיטאות המחקר (URA) ובאיגוד המוסדות להשכלה גבוהה בדרום מזרח אסיה (ASAIHL).
הניסיונות הראשונים להקמת האוניברסיטה החלו בשנת 1861, עם כניסתה של קנזס לאיחוד.
בסופו של דבר, הלימודים החלו בפברואר 1863. באותה השנה אוניברסיטת קנזס הייתה מן הראשונות להכניס נשים לשורותיה.
כמה מבוגריה הנודעים של האוניברסיטה הם ג'רלדין ריצ'מונד, פט רוברטס וסם בראונבק.
באוניברסיטה פועלות מספר מחלקות אקדמיות:
בית הספר לחקלאות: שבו נלמדים תחומים כגון חקלאות, אנטומולוגיה, כלכלה חקלאית, בריאות הצמח ומדעי בעלי החיים.
בית הספר לארכיטקטורה ועיצוב: בבית הספר ניתן ללמוד במחלקה לארכיטקטורה, במחלקה לעיצוב פנים ועיצוב תעשייתי ובמחלקה לאדריכלות נוף.
בית הספר לאמנויות ומדעים: נלמדים תחומים כגון כלכלה, תקשורת, גאולוגיה, היסטוריה, מתמטיקה, פילוסופיה, פיזיקה, סטטיסטיקה, סוציולוגיה וענפים נוספים.
בית הספר למנהל עסקים: נלמדות תוכניות במנהל עסקים, חשבונאות, פיננסים ושיווק.
בית הספר לחינוך: נלמדים מסלולים בחינוך, חינוך מיוחד וניהול מערכות חינוך.
בית הספר להנדסה: התחומים ההנדסיים הנלמדים באוניברסיטה כוללים הנדסה אזרחית, הנדסת מכונות, הנדסת תעשייתית, הנדסת חשמל והנדסת כימיה.
בבית הספר מתקיימת גם תוכנית ללימודי מדעי המחשב.
בית הספר למדעי הבריאות: נלמדים תחומים כגון תזונה, קינסיולוגיה, חקר הזיקנה.
אוניברסיטת המדע והטכנולוגיה של סין (במנדרינית: 中国科学技术大学) היא אוניברסיטה מחקר ציבורית, הממוקמת בחפיי שברפובליקה העממית של סין, אשר הוקמה בשנת 1958. האוניברסיטה חברה בליגת C9, התאגדות אוניברסיטאות האוקיינוס השקט ואיגוד אוניברסיטאות המחקר במזרח אסיה.
באוניברסיטה פועלות כ-12 בתי ספר ו-30 מחלקות.
מבין הדמויות הבולטות שעבדו בעבר באוניברסיטה ניתן למנות את צ'יין שואה-סן ופאנג לי ז'י.
האוניברסיטה נוסדה בשנת 1958 בבייג'ינג ועברה לחפיי רק בשנת 1970 לאחר מהפכת התרבות.
דירוג QS לאוניברסיטאות: מקום 133= (2024)
אוניברסיטת המדינה של לואיזיאנה היא אוניברסיטה ציבורית, השוכנת בבאטון רוז', לואיזיאנה שבארצות הברית, שהוקמה בשנת 1860.
האוניברסיטה חברה באיגוד אוניברסיטאות המחקר (URA), והיא הגדולה והראשית ביותר במדינה, עם כ-32,000 סטודנטים.
המוסד מורכב מ-15 בתי ספר וקולג'ים.
הקמפוס הראשי הנוכחי הוקם בשנת 1926, והוא מורכב ביותר מ-250 מבנים שנבנו בהשראת האדריכל האיטלקי אנדראה פלדיו.
מבין בוגריה הידועים של האוניברסיטה ניתן למנות את ג'ון בל אדוארדס, יוברט האמפרי, ג'יימס קארוויל, סטיב סקליס, שאקיל אוניל ופיט מרוויץ'.
האוניברסיטה הוקמה על קרקעות שניתנו לארצות הברית בתחילת המאה ה-19. מי שניהל ופיקח על פתיחת האוניברסיטה היה ויליאם שרמן אשר התפטר לאחר שנה אחת בלבד כשלואיזיאנה הייתה השישית לפרוש מן האיחוד ולהצטרף לקונפדרציית המדינות של אמריקה.
המוסד נסגר ב-30 ביוני 1861, עם פריצתה של מלחמת האזרחים האמריקנית.
באפריל 1863 האוניברסיטה נפתחה בקצרה, אך נסגרה זמן קצר לאחר מכן בעקבות המלחמה.
לאחר סיום המלחמה בשנת 1865 הגנרל שרמן תרם את שני תותחים מצבא הקונפדרציה שהיו בשימוש בקרב פורט סאמטר שהחל את המלחמה.
באוקטובר 1865 האוניברסיטה חזרה לפעול, אך נשרפה בשנת 1869. ב-1 בנובמבר 1869 חידש המוסד את פעילותו בבאטון רוז'.
בשנת 1870 שונה רשמית שמו של המוסד לאוניברסיטת לואיזיאנה.
בשנת 1905 נכנסה לשערי המוסד הסטודנטית הראשונה.
בשנה שלאחר מכן כבר למדו באוניברסיטה כ-16 נשים.
בשנת 1939 פורסמה ונחקרה פרשת שחיתות בהנהלת האוניברסיטה שגרמה להתאבדותם של שני עובדים ולעצירת 20 נוספים.
כתוצאה מהפרשה מושל לואיזיאנה נכלא ל-10 שנים.
במהלך מלחמת העולם השנייה הייתה אוניברסיטת מדינת לואיזיאנה אחת מ-131 קולג'ים ואוניברסיטאות שהשתתפו בתוכנית ההכשרה של צי ארצות הברית.
אף על פי שמספר סטודנטים אפרו-אמריקאים ניסו להירשם לאוניברסיטה בשנת 1946, השתלבותם של סטודנטים שחורים החלה רק בשנת 1964.
בית הספר לתקשורת המונים ע"ש מנשיפ
אוניברסיטת המדינה של ויין היא אוניברסיטה ציבורית השוכנת בדטרויט, מישיגן שבארצות הברית, שהוקמה בשנת 1868 והיא השלישית בגודלה במדינה.
האוניברסיטה מורכבת מ־13 בתי ספר ומכללות המציעים למעלה מ־350 תוכניות לכמעט 25,000 סטודנטים.
האוניברסיטה חברה באיגוד אוניברסיטאות המחקר ובאוניברסיטאות הערים הגדולות.
האוניברסיטה הוקמה כבית ספר לרפואה בשנת 1868. בשנת 1881 הוקם בית הספר למורים.
בשנת 1927 הוקם בית הספר למשפטים.
בשנת 1934 כלל בתי הספר הפכו לכדי אוניברסיטה אחת.
בית הספר לעבודה סוציאלית הוקם בשנת 1935 ובית הספר למנהל עסקים נוסד ב־1946.
לאוניברסיטת המדינה של ויין מספר קולג'ים ובהם:
הקולג' לחינוך: בקולג' ניתן ללמוד מסלולים בתחום החינוך וכן פסיכולוגיה חינוכית, ייעוץ חינוכי, מנהיגות בחינוך, חינוך גופני וטכנולוגיות חינוך.
בית הספר למנהל עסקים: בבית הספר מתקיימים מסלולים לתואר ראשון בחשבונאות, ניהול, מערכות מידע, שרשראות אספקה ושיווק.
כמו כן מתקיימות תוכניות לתואר שני ושלישי בתחום העסקים.
הקולג' להנדסה: מחלקות הקולג' להנדסה כוללות הנדסה אזרחית, הנדסה כימית, הנדסה ביורפואית, הנדסת חשמל, הנדסת תעשייה, הנדסה מכנית ומדעי המחשב
הקולג' לאמנויות: כולל מחלקות כגון תקשורת, מוזיקה, תיאטרון, מחול.
הקולג' לסיעוד: מתקיימות תוכניות לתואר ראשון, שני ושלישי בסיעוד וכן לימודי תעודה.
בית הספר למשפטים: ניתן ללמוד לתואר ראשון ושני במשפטים, במסלול פרונטלי או מקוון.
הקולג' לרוקחות ומדעי הבריאות: בין המסלולים בקולג' זה נכללים ריפוי בעיסוק, מעבדה רפואית, פיזיותרפיה, רנטגנאות, רוקחות.
בית הספר לעבודה סוציאלית: בבית הספר תוכניות לתואר ראשון, שני ושלישי בעבודה סוציאלית.
דן גילברט - איש עסקים
ביל דוידסון - איש עסקים
דונלד בירד - חצוצרן ומלחין
מיכאל דשא - סופר, משורר ומחנך
אוניברסיטת ויטווטרסראנד היא אוניברסיטת מחקר ציבורית בצפונה של העיר יוהנסבורג בדרום אפריקה.
היא ידועה גם בשם המקוצר ויטס.
אוניברסיטת ויטווטרסראנד נוסדה בשנת 1896 והיא האוניברסיטה השלישית לפי הוותק בדרום-אפריקה, אחרי אוניברסיטת קייפטאון (שנוסדה בשנת 1829) ואוניברסיטת סטלנבוס (שנוסדה ב-1866).
באופן מסורתי היא האוניברסיטה האנגלית הגדולה ביותר בדרום אפריקה, עוד מהתקופה שבה הייתה קיימת חלוקה בין אוניברסיטאות אנגליות ואוניברסיטאות אפריקנאס.
החוק להרחבת החינוך האוניברסיטאי משנת 1959 הגביל את רישום הסטודנטים השחורים, אולם, אף-על-פי-כן היו סטודנטים שחורים אחדים שהצליחו לסיים את לימודיהם באוניברסיטה.
מקור האוניברסיטה הוא בית הספר למכרות שהוקם ב-1896 בעיר קימברלי על מנת לספק את ביקוש תעשיית המכרות שהתפתחה בקצב מהיר אחרי גילוי היהלומים ואחר כך גילוי הזהב בדרום אפריקה.
בית הספר למכרות עבר ב-1903 ליוהנסבורג כששמו החדש היה "המכון הטכני טרנסוואל" וב-1906 קיבל את השם "מכללת אוניברסיטת טרנסוואל".
בשנת 1908 הוקם הקמפוס החדש של מכללת אוניברסיטת טרנסוואל בפרטוריה.
ב-17 במאי 1910 הקמפוסים בפרטוריה וביוהנסבורג נפרדו וכל אחד מהם הפך למוסד אקדמי עצמאי.
הקמפוס ביוהנסבורג צורף מחדש לבית הספר הדרום אפריקאי למכרות ולטכנולוגיה, ובשנת 1920 שינה את שמו למכללת האוניברסיטה ביוהנסבורג.
לעומת זאת הקמפוס בפרטוריה נשאר מכללת אוניברסיטת טרנסוואל עד שנת 1930 כשהפך לאוניברסיטת פרטוריה.
בשנת 1921 אישר הפרלמנט הדרום אפריקאי חוק שלפיו הפכה המכללה ב-1 במרץ 1922 לאוניברסיטת ויטווטרסראנד.
בהתחלה האוניברסיטה כללה פקולטות לספרות, מדעים, רפואה (כולל רפואת שיניים), מסחר, הנדסה ומשפטים.
הנשיא (צ'נסלור) הראשון של האוניברסיטה היה ארתור, נסיך קונוט, שכיהן כמושל הכללי של איחוד דרום אפריקה והרקטור הראשון היה הפרופסור יאן הנדריק הופמייר.
כיום נשיא האוניברסיטה הוא דיקגאנג מוסנקה, סגן שופט ראשי של בית הדין החוקתי של דרום אפריקה והרקטור הוא פרופ' אדם חביב.
קבוצת הכדורגל של האוניברסיטה Wits University FC משחקת כיום בליגת העל הדרום-אפריקאית.
האוניברסיטה קמה תחילה בשנת 1896 בבית הספר הישן למכרות בקימברלי.
על ידי כך הייתה זו האוניברסיטה השלישית לפי הוותק, אחרי אוניברסיטת קייפטאון שנוסה בשנת 1829 ואחרי אוניברסיטת סטלנבוס שהוקמה ב-1866.
כעבור שמונה שנים עבר בית הספר ליוהנסבורג וכונה "המכון הטכני טרנסוואל".
שמו שונה שוב בשנת 1906 ל-"מכללת אוניברסיטת טרנסוואל".
בשנת 1908 הוקם בפרטוריה קמפוס חדש של מכללת אוניבסרסיטת ורנוואל.
הקמפוסים ביוהנסבורג ובפרטוריה הופרדו ב-17 במאי 1910, וכל אחד היה למוסד עצמאי.
הקמפוס ביוהנסבורג נודע כ"בית הספר הדרום אפריקאי למכרות ולטכנולוגיה", בעוד שהקמפוס בפרטוריה שמר את השם "מכללת אוניברסיטת טרנסוואל" עד שנת 1930, כשהפך לאוניברסיטת פרטוריה.
בשנת 1920 הקמפוס ביוהנסבורג הפך למכללת האוניברסיטה של יוהנסבורג.
ב-1 במרץ 1922 זכתה מכללת האוניברסיטה ביוהנסבורג למעמד אוניברסיטאי מלא כשנכללה באוניברסיטת ויטווטרסראנד.
עיריית יוהנסבורג הקצתה מקום לקמפוס האוניברסיטה בפארק מילנר, צפונית-מזרחית מבראמפונטיין.
בנייתו התחילה ב-4 באוקטובר 1922.
הנשיא (צ'נסלור) הראשון של האוניברסיטה היה ארתור, נסיך קונוט והרקטור (Principal) הראשון היה הפרופסור יאן הנדריק הופמייר (1948-1894).
הופמייר קבע את גישת האוניברסיטה כמתנגדת לאפרטהייד כשהצהיר בנאומו הראשון כרקטור כי "האוניברסיטאות לא צריכות לעשות הבחנה לפי מעמד, רכוש, גזע או אמונה".
אכן האוניברסיטה פעלה לאורך שנים רבות כאוניברסיטה פתוחה לכל, עם מדיניות של אי-הפליה על יסוד גזע או אחר.
תחילה כללה האוניברסיטה שש פקולטות: אמנויות, מדע, רפואה, הנדסה, משפטים ומסחר.
למדו בה כ-אלף סטודנטים ופעלו בה 73 אנשי סגל.
בשנת 1923 עברה האוניברסיטה מרחוב אלוף לקמפוס החדש, בפארק מילנר.
ב-1925 חנך נסיך ויילס, אדוארד באופן רשמי את הבניין המרכזי החדש שכלל את האולם הגדול.
הספרייה הראשונה של האוניברסיטה שהתאחסנה בבניין זמני נהרסה בדליקה בערב חג המולד בשנת 1931. משום כך נערכה התרמה בציבור לצורך איסוף 80,000 לירות שטרלינג על מנת לבנות ספרייה חדשה ולרכוש ספרים.
בשנת 1934 נחנכה הספרייה החדשה בשם ויליאם קאלן.
בימי השפל הגדול בשנים 1929–1933 התמודדה האוניברסיטה עם מגבלות כלכליות חמורות.
עם זאת, היא המשיכה להתרחב בקצב מרשים.
הבניינים שעמדו לרשותה כבר לא הספיקו והיה צורך לבנות במרכז הקמפוס ביתנים עשויים מעץ וברזל מגולוון שפעלו עד שנת 1972.
בשנת 1948 הבוחרים הלבנים העלו לשלטון בדרום אפריקה את המפלגה הלאומי שהנהיגה את חוקי האפרטהייד.
מדיניות ההפרדה הגזעית עוררה בשנת 1957 תגובת מצד האוניברסיטאות ויטווטרסראנד וקייפטאון, אוניברסיטת רודס ואוניברסיטת נטל שפרסמו הצהרה משותפת בשם "האוניברסיטאות הפתוחות בדרום אפריקה" שבה התחייבו לעקרונות האוטונומיה האוניברסיטאית והחופש האקדמי.
בשנת 1959 החלטת ממשלת האפרטהייד Extension of University Education Act (הרחבה להחלטה בנוגע לחינוך האוניברסיטאי) הגבילה את קבלת הסטודנטים השחורים בכל האוניברסיטאות.
אף על פי כן עדיין התאפשר לכמה נכבדים שחורים לסיים את האוניברסיטה.
אוניברסיטת ויטס מחתה נגד המדיניות האפליה החמורה והמשיכה לאמץ באופן עקבי עמדה מנוגדת לאפרטהייד.
התעורר סכסוך מתמשך בין המוסד האקדמי למשטר במקביל לצמיחה המסיבית של האוניברסיטה.
האוניברסיטה הצליחה עם הזמן להימנע שוב מההפרדה הגזעית, עוד לפני ביטול האפרטהייד בשנת 1990. כמה ממבקריו החריפים ביותר של האפרטהייד, לבנים ושחורים כאחד, צמחו בין כותלי האוניברסיטה.
לי ברגר - פלאואנתרופולוג דרום אפריקאי יליד ארצות הברית
לודוויג לאכמן - כלכלן יהודי גרמני ודרום-אפריקאי
ריימונד דארט - רופא אנטומיסט ופלאואנתרופולוג אוסטרלי-דרום אפריקאי
יאן הנדריק הופמייר - פוליטיקאי דרום אפריקאי, מומחה בלימודים קלאסיים
קלארק - פלאונאנתרופולוג דרום אפריקאי
ג'ון אדמונד קריך - מתמטיקאי אנגלי-דרום אפריקאי
אוניברסיטת ויטאוטאס הגדול או אוניברסיטת קובנה (בליטאית: Vytauto Didžiojo Universitetas (VDU); בלטינית: Universitas Vytauti Magni) היא אוניברסיטה ציבורית בקובנה והיא אחת משתי האוניברסיטאות הלאומיות של ליטא (יחד עם אוניברסיטת וילנה).
האוניברסיטה נוסדה בשנת 1922, כחלק מתנועת ההתעוררות הלאומיות הליטאית.
ב-7 ביוני 1930, לציון יובל 500 שנה למותו של ויטאוטאס הגדול, נקראה האוניברסיטה על שמו.
בשנת 1918 הכריזה ממשלת ליטא העצמאית על הקמתה מחדש של אוניברסיטת וילנה, ששורשיה נטועים עוד במאה ה-16. אולם, כיוון שלאחר מלחמת העולם הראשונה נותרה וילנה תחת שלטון פולין ו"ליטא המרכזית" שהייתה ישות מדינית קצרת-מועד כמדינת בובה של פולין - הועברו פונקציות האוניברסיטה לקובנה.
עם זאת, אוניברסיטת וילנה המשיכה להתקיים כמוסד פולני.
ב-13 בפברואר 1922 הכריזה ממשלת ליטא על הקמת אוניברסיטת קובנה ובה שש פקולטאות: תאולוגיה ופילוסופיה, מדעי הרוח, משפטים, מתמטיקה ומדעי הטבע, רפואה והנדסה.
ב-1924 נוספה פקולטה לחקלאות וב-1936 פקולטה לוטרינריה.
עם החזרת וילנה לשלטון ליטאי, ב-1940, סייעה אוניברסיטת קובנה להקמתה מחדש של אוניברסיטת וילנה כאוניברסיטה לאומית ליטאית.
עקב כיבוש ליטא על ידי ברית המועצות נקראה האוניברסיטה החל מספטמבר 1940 "אוניברסיטת קובנה", אולם כיבושה על ידי גרמניה הנאצית במבצע ברברוסה בקיץ 1941 השיב לה את שמה.
עם זאת, במרץ 1943 סגרו השלטונות את האוניברסיטה לאחר שסטודנטים בה סירבו להתגייס לאס אס.
עם כיבושה מחדש של ליטא על ידי הסובייטים בסתיו 1944, נפתחה האוניברסיטה מחדש כ"אוניברסיטת קובנה" עם ארבע פקולטות בלבד: טכנולוגיה, הנדסה אזרחית, רפואה ופילוסופיה והיסטוריה.
ב-1949 הועברה הפקולטה לפילוסופיה והיסטוריה לווילנה ושנה לאחר מכן פוצלה אוניברסיטת קובנה לשני מוסדות: הטכניון של קובנה (בליטאית: Kauno technologijos universitetas, KTU, ברוסית: Каунасский технологический университет, КТУ) ומוסד קובנה לרפואה (בליטאית: Kauno medicinos institutas, ברוסית: Каунасский медицинский институт.
כיום: אוניברסיטת ליטא למדעי הבריאות).
האוניברסיטה הוקמה מחדש כ"אוניברסיטת ויטאוטאס הגדול", עוד לפני קבלת עצמאותה המחודשת של ליטא.
ב-1 בספטמבר 1989 נפתחה בה שנת הלימודים הראשונה לאחר שחזורה, בשלוש פקולטות: כלכלה, מדעי הרוח ומדעי הטבע.
האוניברסיטה חרתה על דגלה חופש אקדמי והגדרת משימתה כהכנת שדרת העלית של החוקרים, אנשי התרבות, החינוך, המדע והכלכלה של המדינה.
האוניברסיטה מפעילה שיטת לימודים ייחודית (Education 360°).
השנתיים הראשונות מוקדשות ללימודי מבוא כלליים, בדגש שפות זרות ומיומנויות מחשב, על מנת לגבש בסיס אקדמי אחיד.
בהמשך, אין הסטודנטים נדרשים לבחירת תחום לימודים צר, אלא יכולים לקחת קורסים מתוך תחומים רחבים.
המטרה מוגדרת כ"יצירת אדם פתוח, משכיל, רחב-אופקים ויצירתי ולא חלוקת תארים".
דירוג QS של אוניברסיטאות בעולם מיקם את האוניברסיטה במקום ה-801 בשנים 2019, 2020 ו-2021. דירוג אוניברסיטאות בעולם של Times Higher Education דירג את האוניברסיטה במקום ה-1001.
אוניברסיטת הפיליפינים (בספרדית: Unibersidad ng Pilipinas) היא מערכת אוניברסיטאות ממשלתיות שפועלת משנת 1908 בפיליפינים.
בשנת 1908 פורסם צו ממשלתי על הקמת אוניברסיטה ממשלתית.
במערכת שולב בית ספר לרפואה שהתחיל לפעול עוד בשנת 1905. תוך זמן קצר הוקמו מחלקות לאמנויות, חקלאות, משפטים, הנדסה ועוד.
בשנת 1939 החלה בנייה של קמפוס "דילימן" המרכזי בקזון סיטי.
במהלך מלחמת העולם השנייה רוב הפקולטות נסגרו.
פקולטה לרפואה הייתה בין הבודדות שהמשיכו לפעול.
בתקופה זו מונתה לפרופסור בפקולטה הונוריה אקוסטה סיסון, שהייתה האישה הרופאה הראשונה בפיליפינים.
בשנת 1949 הנהלת האוניברסיטה עברה ממנילה לקמפוס מרכזי בדילימן.
במהלך שנות ה-50 של המאה ה-20 הוקמו קמפוסים ופקולטות חדשות.
נכון לשנת 2022 המערכת כוללת 8 אוניברסיטאות הפזורות בשטח המדינה ונבנו 17 קמפוסים.
בין בוגרי האוניברסיטה שבעה נשיאי פיליפינים, פוליטיקאים, אמנים ומדענים בולטים.
העיתונאית מריה רסה, שקיבלה פרס נובל לשלום, נמנית עם בוגרי האוניברסיטה.
בדירוג QS של אוניברסיטאות בעולם המוסד נכלל בין ה-400 הטובות בעולם.
האוניברסיטה פועלת כמוסד עצמאי וסדר בשטח הקמפוס נשמר על ידי כוחות ביטחון של האוניברסיטה.
לכוחות המשטרה אין גישה לשטח האוניברסיטה.
האוניברסיטה חברה בהתאגדות אוניברסיטאות האוקיינוס השקט.
אוניברסיטת המדינה של ניו יורק , הידועה גם בראשי התיבות SUNY, היא מערכת של מכללות ואוניברסיטאות ציבוריות במדינת ניו יורק.
זוהי אחת המערכות המקיפות הגדולות ביותר של אוניברסיטאות, מכללות ומכללות קהילתיות בארצות הברית.
מערכת SUNY מונה מעל 90,000 עובדים, כולל יותר מ-32,000 חברי סגל אקדמי, וכ-7,700 תוכניות לתארים ותעודות בסך הכול, ותקציב של יותר מ-13 מיליארד דולר.
אוניברסיטאות הדגל שלה הן אוניברסיטת סטוני ברוק בלונג איילנד בדרום מזרח ניו יורק, ואוניברסיטת באפלו במערב המדינה.
מרכזי אוניברסיטאות המחקר שלה כוללים גם את SUNY Binghamton ו-SUNY Albany.
המשרדים המינהליים של SUNY נמצאים באולבני, בירת המדינה, עם משרדי לוויין במנהטן ובוושינגטון די.סי.
הקמפוס הגדול ביותר של SUNY הוא מכללת SUNY למדעי הסביבה והיערנות , ששוכנת על 101 דונם של אדמה בסירקיוז, ניו יורק, ובסמוך לאוניברסיטת המדינה לרפואה באפסטייט ניו יורק , גם כן בסירקיוז, שהיא המעסיק הגדול ביותר במערכת SUNY, עם למעלה מ-11,000 עובדים.
SUNY היא אוניברסיטה צעירה יחסית בארצות הברית.
היא הוקמה בשנת 1948 על ידי המושל תומאס דיואי, באמצעות יישום חקיקתי של המלצות שהתקבלו על ידי הוועדה הזמנית בנושא הצורך באוניברסיטה ממלכתית (1946–1948).
בראש הוועדה עמד אואן יאנג, שהיה בזמנו יו"ר ג'נרל אלקטריק.
המערכת הורחבה מאוד במהלך ניהולו של המושל נלסון רוקפלר, שגילה עניין אישי בתכנון ובנייה של מתקני SUNY חדשים ברחבי המדינה.
עם זאת, מיעוטם של המכללות במסגרת SUNY, הן ותיקות הרבה יותר.
הוותיקה ביותר היא מכללת פוטסדאם שהוקמה בשנת 1816 כאקדמיית סנט לורנס.
ב-7 במאי 1844, האספה הכללית של ניו יורק הצביעה על הקמת מכללה ראשונה להכשרת מורים באולבני.
בשנת 1894, המדינה החלה בתמיכה כספית ישירה בארבע מכללות של אוניברסיטת קורנל, אחת משמונה אוניברסיטאות ליגת הקיסוס בארצות הברית.
בין 1889 ל-1903, הפעילה אוניברסיטת קורנל את המכללה ליערנות של מדינת ניו יורק, עד שהמושל הטיל וטו על הקצאתו השנתית, וזו הועברה בשנת 1911 לאוניברסיטת סירקיוז, שם היא מכללת SUNY למדעי הסביבה והיערנות המוזכרת לעיל.
בשנת 1908, בית המחוקקים של המדינה הקים את קולג' החקלאות של מדינת ניו יורק באוניברסיטת אלפרד .
למרות היותה אחת המדינות האחרונות בארצות הברית שהקימה אוניברסיטה מדינתית מערכתית, זו הורחבה במהירות במהלך כהונתם של המושלים סמואל ב.
רוקפלר פעל לרכישת אוניברסיטת באפלו הפרטית למערכת SUNY, מה שהפך אותה לאוניברסיטת המדינה הציבורית של ניו יורק בבאפלו המוזכרת לעיל גם כן.
במערכת כולה יש 64 אוניברסיטאות ומכללות וכדלקמן:
אוניברסיטת המדינה של ניו יורק מפעילה שלושה מרכזים רפואיים אקדמיים מקיפים, המשלבים בית ספר לרפואה עם בית חולים אוניברסיטאי:
בית החולים האוניברסיטאי אפסטייט עם מכללת נורטון לרפואה בסירקיוז .
בית החולים האוניברסיטאי סטוני ברוק עם בית הספר לרפואה רנסאנס בסטוני ברוק .
המרכז הרפואי דאונסטייט עם אוניברסיטת דאונסטייט (SUNY) למדעי הבריאות .
לבית ספר רביעי לרפואה, בית הספר לרפואה ג'ייקובס בבאפלו , אין בית חולים משלו, ובמקום זאת הוא קשור למספר בתי חולים באזור באפלו.
מערכת SUNY היא גם ביתה של המכללה לאופטומטריה בניו יורק , המפעילה מרפאת עיניים משלה.
במחצית השנייה של המאה ה-20 הפכו בתי החולים של SUNY לליבות של מערכות בריאות אזוריות מלאות; הם נוספו בהדרגה על ידי מרפאות חוץ, משרדים ומכונים רבים.
מרכזים רפואיים של SUNY ממלאים כיום תפקיד מרכזי באספקת שירותי בריאות לאוכלוסיות הנזקקות והשוליות ביותר, ומשרתים מספר רב של חולים שאינם מבוטחים, או שמכוסים על ידי תוכניות ה-מדיקר ו-Medicaid .
בתי ספר לרפואה, למקצועות בריאות ובתי ספר לאחיות של SUNY מספקים יותר מ-11,000 אנשי מקצוע בתחום הבריאות מדי שנה.
אחד מכל שלושה רופאים במדינת ניו יורק הוא בוגר SUNY, ואחד מכל 33 בכלל ארצות הברית.
כמעט אחת משלוש אחיות ואחד מארבעה רופאי שיניים במדינה הם בוגרי SUNY.
אוניברסיטת המדינה של מונטנה היא אוניברסיטה ציבורית הממוקמת בבוזמן, מונטנה, ארצות הברית.
האוניברסיטה נוסדה בשנת 1893 כמוסד למענקי קרקע ומכונה לעיתים קרובות "האוניברסיטה שלך" (Your University) מתוך גאווה במעמדה זה במדינת מונטנה.
היא מוסד ההשכלה הגבוהה הגדול והצומח ביותר במונטנה.
אוניברסיטת המדינה של מונטנה הוקמה בשנת 1893 ונקראה במקור "המכללה החקלאית של מדינת מונטנה".
היא נוצרה כמוסד למענקי קרקע, מעמד שהאוניברסיטה גאה בו מאוד.
הקמפוס הראשי ממוקם בבוזמן, עיר קטנה במונטנה המוקפת בחמישה רכסי הרים, מה שמסביר את המוטו שלה: "הרים ומוחות" (Mountains and Minds).
אוניברסיטת מונטנה סטייט נחשבת לאחת מ-3% המוסדות המובילים בארצות הברית בהוצאות מחקר.
היא מנהלת פעילות מחקרית בהיקף של יותר מ-100 מיליון דולר בשנה.
בשל הפרופיל הגבוה של לימודי התואר הראשון, סטודנטים לתואר ראשון באוניברסיטת מונטנה סטייט זוכים להזדמנויות לערוך מחקר בעל חשיבות לאומית, הזדמנויות שבדרך כלל שמורות לסטודנטים לתואר שני באוניברסיטאות אחרות.
האוניברסיטה היא מובילה לאומית בהפקת זוכי מלגת גולדווטר (Goldwater Scholarship), הפרס היוקרתי ביותר בארצות הברית לסטודנטים לתואר ראשון בתחומי המתמטיקה והמדעים.
אוניברסיטת מונטנה סטייט הפיקה יותר זוכי מלגה זו מאשר אוניברסיטאות ייל, ג'ונס הופקינס ונורת'ווסטרן.
קרן קרנגי לקידום ההוראה (Carnegie Foundation for the Advancement of Teaching) סיווגה את אוניברסיטת מונטנה סטייט כאחת מ-108 המכללות והאוניברסיטאות בארצות הברית המקיימות "פעילות מחקר גבוהה מאוד".
אחד מתחומי המחקר הבולטים באוניברסיטה הוא פיתוח שיטה חדשנית לייצור סיבי פחמן בשם "Stretch Break".
שיטה זו, שפותחה על ידי צוות מחקר באוניברסיטה במשך ארבע שנים, מקלה על עיצוב סיבי פחמן לצורות מורכבות של מטוסים ויכולה להפחית משמעותית את עלויות הייצור.
הפרויקט מומן על ידי צבא ארצות הברית בהשקעה כוללת של 25.8 מיליון דולר.
באוניברסיטה קיימות שמונה מכללות נפרדות עם מאות תוכניות לימוד, המאפשרות שיתופי פעולה בין תחומיים רבים.
אחת הדוגמאות לשיתוף פעולה זה היא "ארגז החול לעיצוב למידה מעורבת" (Design Sandbox for Engaged Learning - DSEL), גישה בין-תחומית המשלבת תחומים שונים כדי ליצור חווית למידה חדשנית.
אוניברסיטת מונטנה סטייט מציעה יותר מ-225 תוכניות אקדמיות, של תחומי לימוד שונים לתואר ראשון ושני, הנדסאים וקורסים שונים.
בין תחומי הלימוד המוזכרים: מדעי המחשב, משאבי אנוש, משפטים, פסיכולוגיה, סיעוד, מנהל עסקים, הנדסה (תוכנה, מכונות, תעשייה וניהול, חשמל, מזון, ביו-רפואית, ביוטכנולוגיה, כימית, חומרים, אזרחית), חינוך, תקשורת ועוד.
חיי הסטודנטים באוניברסיטת מונטנה סטייט מגוונים וכוללים 13 קבוצות ספורט תחרותי (NCAA Division I), 24 ענפי ספורט פנים-אוניברסיטאיים ו-250 מועדוני סטודנטים, המציעים בית לכל עניין ומטרה בקריירה.
קבוצות הספורט מכונות "בובקאטס" (Bobcats) והן חלק מוועידת ה"ביג סקיי" (Big Sky Conference).
האוניברסיטה זכתה במספר אליפויות לאומיות ברודיאו לגברים, כמו גם בשלוש אליפויות לאומיות בפוטבול ובאליפות לאומית אחת בכדורסל גברים.
יותר מ-50% מכלל הסטודנטים משתתפים בפעילויות של למידה באמצעות שירות מדי שנה.
פעילויות אלה כוללות את "שבתות שירות" (Service Saturdays), אירוע איסוף המזון השנתי "קנדור-גריז" (Candor Griz food drive) וצביעת האות "M" על הרי ברידג'ר (Bridger Mountains).
סטודנטים משתתפים בפרויקטים קהילתיים מקומיים, אזוריים וגלובליים.
קיימות גם אפשרויות לשירות באמצעות מועדוני סטודנטים וארגונים, ותוכנית "Breaks Away" המאפשרת לסטודנטים לבלות את חופשת האביב בעבודה על פרויקטים בקהילות שונות בארצות הברית.
קיימות גם הזדמנויות לשירות בינלאומי באמצעות מועדוני סטודנטים ומשרד לימודי החוץ, המציע יותר מ-250 תוכניות לימודים ביותר מ-60 מדינות.
דוגמה לשירות בינלאומי היא הסניף של "מהנדסים ללא גבולות" (Engineers Without Borders) באוניברסיטה, הפועל לספק מים נקיים לתושבי קיסרו, קניה.
האוניברסיטה מציעה מעונות סטודנטים הממוקמים במרחק הליכה מהקמפוס, ומאפשרים לסטודנטים לספוג את האווירה ולהכיר סטודנטים מרקעים מגוונים.
בנוסף, האוניברסיטה מקיימת פעילויות ספורט מגוונות לאחר שעות הלימודים, כגון כדורגל, כדורסל, תחרויות ריצה, טניס, גולף ועוד.
הקמפוס הראשי של האוניברסיטה ממוקם בבוזמן, מונטנה, עיר המוקפת בחמישה רכסי הרים.
האזור מציע לסטודנטים שפע של פעילויות חוץ כגון טיולים רגליים, קמפינג, סקי, טיפוס, רכיבה על אופניים ודיג.
העיר מציעה גם מגוון של שירותים תרבותיים, כגון גלריות אמנות, תיאטראות, תזמורות וחברות בלט ואופרה.
מגזין Outside דירג את בוזמן כאחת הערים הטובות ביותר בארצות הברית ל"הגדרה מחדש של חיים טובים" בזכות אורח החיים המשלב טבע ופעילויות תרבות.
בוזמן היא גם ביתו של "מוזיאון הרוקיז" (Museum of the Rockies), שהוקם בשנת 1957 על ידי ד"ר קרוליין מקגיל, הפתולוגית הראשונה במדינת מונטנה, יחד עם נשיא לשעבר וראש המחלקה להיסטוריה באוניברסיטת מונטנה סטייט, ד"ר רולנד ר.
המוזיאון מחזיק באחד האוספים הגדולים בעולם של מאובני דינוזאורים.
אוניברסיטת מונטנה סטייט היא האוניברסיטה היחידה עם גישה נוחה לפארק הלאומי ילוסטון (Yellowstone National Park), ולכן היא מכונה "אוניברסיטת ילוסטון" (University of the Yellowstone).
עבור סטודנטים, ילוסטון מהווה כיתה, מעבדה ומרכז הרפתקאות בשטח של 20 מיליון אקר, הכולל מעיינות חמים, נהרות, פסגות והחיות בר.
ספריית אוניברסיטת מונטנה סטייט מספקת משאבי מידע ושירותים מגוונים לסטודנטים, סגל ואורחים.
ניתן למצוא בספרייה ארכיונים ואוספים מיוחדים, מאמרים, ספרים ומדיה, כתבי עת, מסדי נתונים למחקר ומדריכי מחקר.
הספרייה מציעה גם שירותי השאלה בין-ספרייתית, הדרכה לספריה, אפשרות להזמנת חומרי לימוד ובקשות לרכישה ומינוי.
בנוסף, הספרייה מספקת שירותים כגון שירותי בוגרים, שירותי נתונים, גישה למידע, שירותי הדרכה לסגל, שירותי מחקר לסטודנטים, שירותי הדפסה וסריקה ושירותי פרסום.
בספרייה ישנם חללים שונים ללמידה, עבודה, הרפיה ואינטראקציה חברתית, כולל חדרי לימוד שניתן להזמין.
שעות הפעילות של הספרייה משתנות.
אוניברסיטת מונטנה סטייט ממלאת תפקיד מרכזי במערכת ההשכלה הגבוהה במדינת מונטנה ומחוצה לה.
כ"אוניברסיטה שלך", היא מחויבת לשרת את תושבי המדינה באמצעות הוראה, מחקר ושירות.
מעמדה כמוסד מוביל במחקר, במיוחד בתחומים כמו פיתוח סיבי פחמן, תורם לקידמה טכנולוגית וכלכלית.
ההזדמנויות הרבות למחקר לתלמידי תואר ראשון הופכות אותה למוסד אטרקטיבי לסטודנטים מצטיינים בתחומי המדעים והמתמטיקה.
בוגריה המצליחים משפיעים בתחומים מגוונים ברחבי העולם.
אוניברסיטת טוקיו (ביפנית: 東京大学 או בקיצור 東大; באנגלית: UTokyo) היא אוניברסיטת מחקר לאומית המדורגת בכלליות כאוניברסיטה היוקרתית ביותר ביפן.
לאוניברסיטה חמישה קמפוסים: בהונגו, קומאבה, קשיווה, שירוקן ונקנו וכן גם עשר פקולטות עם למעלה מ־29,000 סטודנטים, מהם כ־2,100 זרים (אחוז גבוה יחסית לסטנדרטים היפנים).
למרות שכמעט כל המקצועות האקדמיים נלמדים באוניברסיטה, היא כנראה נודעת בעיקר בפקולטות למשפטים ולספרות שלה.
אוניברסיטה זו הצמיחה פוליטיקאי צמרת יפנים רבים, אך שיעור זה הולך ויורד בהדרגה.
אוניברסיטת טוקיו נחשבת ליוקרתית בתחומים רבים כאשר המתחרים שלה הם אוניברסיטת קיוטו כאוניברסיטה ציבורית, ואוניברסיטאות אוניברסיטת ואסדה ואוניברסיטת קיו כאוניברסיטאות פרטיות.
בתחום המדע, אוניברסיטת קיוטו הצמיחה הכי הרבה מדענים וזוכי פרס נובל.
אחד הנשיאים של אוניברסיטת טוקיו היה קיקוצ'י דאירוקו.
קמפוס הונגו הראשי ממוקם על שטחה-לשעבר של משפחת מאדה, בעלי אחוזה בריבונות קגה בתקופת אדו.
ציון הדרך הידוע ביותר של האוניברסיטה, האקמון (בתרגום חופשי: השער האדום), הוא שריד של תקופה זו.
סמל האוניברסיטה הוא עלה מעץ הגינקגו, אשר נפוץ באזור זה.
האוניברסיטה נוסדה בתקופת מייג'י בשנת 1877 תחת שמה הנוכחי באמצעות מיזוג בתי ספר ממשלתיים ישנים לרפואה וללימודי המערב (המוסד השני כונה בתחילת דרכו "המכון לתרגום ספרים ברבריים").
שמה שונה ל"האוניברסיטה הקיסרית" (帝國大學 ביפנית) בשנת 1886 ולאחר מכן ל"האוניברסיטה הקיסרית של טוקיו" (東京帝國大學 ביפנית) בשנת 1887 כאשר נוצרה מערכת האוניברסיטאות הקיסריות.
בשנת 1947, לאחר תבוסת יפן במלחמת העולם השנייה, שונה שמה חזרה לשמה המקורי.
עם תחילת המערכת האוניברסיטאית החדשה ביפן בשנת 1949, האוניברסיטה צירפה לעצמה את בתי הספר הישנים "פירסט הייר" (First Higher School, כיום קמפוס קומבה) ו"טוקיו הייר" (Tokyo Higher School), אשר מעתה ואילך לימדו סטודנטים בשנתם הראשונה והשנייה, בזמן שהפקולטות בהונגו דאגו לסטודנטים בשנתם השלישית והרביעית.
מאז שנת 2004, אוניברסיטת טוקיו הצטרפה לתאגיד אוניברסיטאי לאומי תחת חוק חדש אשר מתייחס לכל האוניברסיטאות הלאומיות.
למרות איחוד זה, אשר הוביל לעלייה בעצמאות הכלכלית ובעצמאות בכלל, אוניברסיטת טוקיו עדיין נשלטת חלקית על ידי משרד החינוך היפני.
האוניברסיטה חברה ב, בקונסורציום RU11, באיגוד אוניברסיטאות המחקר במזרח אסיה, בפורום מנהיגי האוניברסיטאות העולמי ובפרויקט האוניברסיטה העולמית המובילה.
מוסד למדע חברתי ולימודי תקשורת
דירוג QS לאוניברסיטאות: מקום 1 (2024)
קנקיצ'י איווסווה - היוצר של תורת איווסווה
טושיהיקו פוקואי, נגיד הבנק של יפן
טדטושי אקידה, ראש עריית הירושימה
ליאו אסקי, פיזיקאי, חתן פרס נובל
יסונרי קוובטה, סופר, חתן פרס נובל
מסטושי קושיבה, פיזיקאי, חתן פרס נובל
קנזבורו אוי, סופר, חתן פרס נובל
דאיסץ טאיטרו סוזוקי, משכיל בודהיסטי
מנשי קיוזווה, הוגה דעות בודהיסטי
קזוהידה אואקוסה, כלכלן, פרופסור לשעבר באוניברסיטת וסדה
טקשי יואסי, עורך דין וכלכלן
עפר פלדמן, פרופסור, פסיכולוגיה פוליטית
אוניברסיטת וינה היא אוניברסיטת מחקר ציבורית בעיר וינה, בירת אוסטריה.
האוניברסיטה, שנפתחה בשנת 1365 על ידי הדוכס רודולף הרביעי, היא אחת הוותיקות והחשובות בקרב העולם דובר הגרמנית.
האוניברסיטה מציעה למעלה מ-130 מסלולי לימוד, ומונה בין שורותיה כ-91,000 סטודנטים.
עד היום, יצאו מהאוניברסיטה שמונה חתני פרס נובל.
האוניברסיטה נקראת בפי אוסטרים רבים "האוניברסיטה המרכזית" ("Hauptuni") באופן בלתי-פורמלי.
האוניברסיטה ידועה ביחסה הטוב לישראל.
שני חוקרים ישראלים ילידי וינה, פרופ' חנה אנגלברג-קולקה ופרופ' יצחק ויץ, אף זכו בתואר דוקטור לשם כבוד מטעמה.
האוניברסיטה הוקמה ב-12 במרץ 1365 על ידי הדוכס רודולף הרביעי ואחיו אלברכט השלישי ולאופולד השלישי, והייתה לאוניברסיטה הוותיקה ביותר במרכז אירופה, לאחר אוניברסיטת קארל בפראג, צ'כיה, והראשונה מבין האוניברסיטאות הגרמניות.
בשנת ההקמה, התנגד האפיפיור אורבן החמישי לייסוד שלב דוקטורט באוניברסיטה, דוגמת זו של אוניברסיטת פריז, אשר עודדה בידי רודולף הרביעי.
ההתנגדות התעוררה בעיקר ביחס לפקולטת התאולוגיה הנוצרית, וכנראה גם בשל הלחץ של הקיסר קרל הרביעי, אשר רצה להימנע מתחרות עם אוניברסיטת פראג.
האישור הושג לבסוף מהאפיפיור לאחר שנתיים, והאוניברסיטה קיבלה מעמד של אוניברסיטה מלאה, כולל פקולטת התאולוגיה הנוצרית.
בשנת 1385 נפתח בניינה הראשון של האוניברסיטה.
הבניין המרכזי הנוכחי של האוניברסיטה שברחוב רינגשטראסה נבנה בין השנים 1877 ו-1884 על ידי היינריך פון פרסטל.
הבניין המרכזי הקודם מאוכלס כיום על ידי כנסיית האוניברסיטה הישנה והאקדמיה האוסטרית למדעים.
נשים התקבלו כסטודנטיות באוניברסיטה מאז 1897, אם כי הוגבלו בתחילה לפילוסופיה בלבד.
שאר המקצועות אושרו ללמידת נשים מאוחר יותר, אך בעיכוב ניכר של עשרות שנים: רפואה ב-1900, משפטים ב-1919, תאולוגיה פרוטסטנטית ב-1923, ולבסוף תאולוגיה קתולית ב-1946. 8 שנים לאחר כניסת הסטודנטיות הראשונות לאוניברסיטה, ב-1905, קיבלה אליזה ריכטר את התואר פרופסור לשפות רומיות, ובכך הייתה האישה פרופסור הראשונה באוניברסיטה, ואף בעולם.
מיד לאחר האנשלוס (סיפוח אוסטריה לגרמניה) ב-1938, פוטרו ממשרותיהם הפרופסורים היהודים באוניברסיטה.
חלק מחברי הסגל הבכיר של האוניברסיטה (למשל דיקן הפקולטה לרפואה אדוארד פרנקופף) היו בין התומכים הנלהבים של המשטר הנאצי.
המתקנים האקדמיים של האוניברסיטה מפוזרים בכ-60 מיקומים ברחבי וינה.
הבניין ההיסטורי המרכזי ברחוב רינגשטראסה מהווה את מקומה של הנהלת האוניברסיטה, וכמוכן את רוב המשרדים המנהליים.
האוניברסיטה נהנית משם בין-לאומי בזכות שורה ארוכה של חוקרים ואנשי רוח שלימדו בה בעבר.
בין הנודעים שבהם: מייסד הפסיכואנליזה זיגמונד פרויד, הפסיכולוגים אלפרד אדלר וויקטור פראנקל ופילוסוף המדע קרל פופר.
בדירוג האקדמי לאוניברסיטאות העולם של אוניברסיטת ז'או טונג שאנגחאי של 2005 דורגה האוניברסיטה במקום ה-85 בעולם ובמקום ה-27 באירופה, בדירוג אוניברסיטאות העולם של המוסף להשכלה גבוהה בעיתון הטיימס של 2005 דורגה במקום ה-65 בעולם ובמקום ה-19 באירופה, ובדירוג האוניברסיטאי הבין-לאומי G-factor של 2006 דורגה במקום ה-117 בעולם וב-29 באירופה.
לעומת זאת, בשנת 2006 דירג העיתון הגרמני די צייט את האוניברסיטה במקום נמוך יחסית, ואף קבע כי הביולוגיה הכימיה והפיזיקה באוניברסיטה הם ברמה בסיסית בלבד.
האוניברסיטה חברה בגילדת האוניברסיטאות האירופאיות עתירות המחקר.
פרידריך אוגוסט פון האייק (1895–1992), חתן פרס אלפרד נובל לכלכלה לשנת 1974
באוניברסיטת וינה ישנן 17 פקולטות: תאולוגיה קתולית; תאולוגיה פרוטסטנטית; משפטים; עסקים, כלכלה וסטטיסטיקה; מדעי המחשב; מדעים היסטוריים-תרבותיים; מדעים פילולוגיים-תרבותיים; פילוסופיה ומדעי החינוך; פסיכולוגיה; מדעי החברה; מתמטיקה; פיזיקה; כימיה; מדעי כדור הארץ, גאוגרפיה ואסטרונומיה; מדעי החיים; לימודי התרגום וספורט.
ברונו בטלהיים - סופר ופסיכולוג ילדים
בנימין זאב הרצל - הוגה רעיון הציונות המדינית
יוזף ברוייר - פיזיקאי ופסיכואנליטיקאי
היינץ פישר - פוליטיקאי, נשיא אוסטריה
קורט גדל - מתמטיקאי וסופר
פאול פייראבנד - פילוסוף של המדע
הוגו פון הופמנסטאל - סופר, משורר, מחזאי ומסאי
אלפרידה ילינק - סופרת ומחזאית
ארתור קסטלר - סופר, הוגה דעות פוליטי ופילוסוף
קרל לנדשטיינר - חתן פרס נובל בפיזיולוגיה ורפואהגוסטב מאהלר - מלחין
וולפגנג שיסל - פוליטיקאי, קנצלר אוסטריה לשעבר
רוברט פישר - מחלוצי תחום הקרדיולוגיה והאלקטרוקרדיוגרפיה בארץ ישראל
וילהלם רייך - פסיכיאטר, פסיכואנליטיקאי וסופר
הולדריך צווינגלי - איש דת
הילדה זלוסצר - היסטוריונית ואגיפטולוגית
יוסף שכטר - פילוסוף ב"חוג הוינאי" הוגה ומחנך בישראל
ישראל אלדד - פילוסוף, סופר ומשורר
יאן קולאר - משורר, סופר, פוליטיקאי וארכאולוג.
קרל הולובר - דרמטולוג פרופסור לרפואת עור ומין ומנהל מחלקת עור בבית החולים הדסה בירושלים, פרופ' להיסטוריה של הרפואה ודרמטולוגיה באוניברסיטת וינה
הנס ליאו פשיברם - זואולוג, מייסד וראש המכון למחקר ביולוגי בווינה
אוניברסיטת טהראן (בפרסית: دانشگاه تهران) היא האוניברסיטה הגדולה והוותיקה באיראן.
ספריית האוניברסיטה נחשבת כספרייה הגדולה ביותר באיראן.
מיקומה של האוניברסיטה בטהראן, המהווה את המרכז הפוליטי, הכלכלי והחברתי של המדינה, מעלה את חשיבותה ויוקרתה.
האוניברסיטה מארחת סמינרים ומפגשים יוקרתיים רבים.
האוניברסיטה, שנוסדה באופן פורמלי בשנת 1934, מבוססת על מוסדות לימוד איראניים ותיקים יותר, העיקרי בהם היה "דאר אל-פונון" (Dar al-Funun), שנוסד בשנת 1851 על ידי האמיר קאביר.
ב-1925 הכריז על עצמו רזא ח'אן כשאה, ובתקופת שלטונו התבצעו רפורמות רבות, ביניהן מינוי שר חינוך ותרבות בממשלתו, ותחילת בנייתו של הקמפוס החדש לאוניברסיטת טהראן.
האוניברסיטה נוסדה בתחילה כמקום לימוד לגברים בלבד, כפי שהיה מקובל במוסדות הלימודים העתיקים באיראן.
הדבר שונה ב-1937, כאשר בהחלטת השלטונות הורשו נשים ללמוד בה.
בשנת 1986 הופרד מאוניברסיטת טהראן "בית הספר למדעי הבריאות", על 13,000 תלמידיו, והוקם כמוסד אקדמי נפרד, אך עדיין קיים קשר קרוב בין שני המוסדות.
הרפובליקה האסלאמית של איראן מתהדרת באוניברסיטה כאחד המקומות החשובים שבהם נעשה שילוב בין אסלאם ומדע, ותמונתה של אוניברסיטת טהראן אף מופיעה על גבי שטר של 500 ריאל.
אוניברסיטת וירג'יניה (באנגלית The University of Virginia) היא אוניברסיטה הממוקמת בעיר שרלוטסוויל שבמדינת וירג'יניה שבארצות הברית.
האוניברסיטה נוסדה בשנת 1819 בידי תומאס ג'פרסון ומונה כיום כ-20,000 תלמידים.
האוניברסיטה היא מוסד ציבורי להשכלה גבוהה השייך למדינת וירג'יניה ובה פקולטות ובתי ספר המלמדים מגוון רב של תחומים, כגון רפואה, מדעים, מנהל עסקים, הנדסה, משפטים ועוד.
לאוניברסיטה מוניטין אקדמאי מכובד ובסקרים שונים היא מדורגת תכופות בין האוניברסיטאות הציבוריות הטובות בארצות הברית.
בית הספר למנהל עסקים של האוניברסיטה, דורג ב-2011 על ידי האקונומיסט, במקום הרביעי בעולם בתוכנית ה-MBA שלו.
מייסד האוניברסיטה, תומאס ג'פרסון, בנוסף להיותו הנשיא השלישי של ארצות הברית, היה גם אדריכל ותכנן רבים מבנייני המוסד ורחבותיו.
פרי עמלו זה נחשב למלאכת מופת עד ימינו והאוניברסיטה מוכרת כאתר מורשת עולמית, האוניברסיטה היחידה ביבשת צפון אמריקה שזכתה להכרה זו.
ג'פרסון המשיך וקידם את הקמת האוניברסיטה גם בעת שהיה כבר נשיא ארצות הברית.
בווירג'יניה פעלה כבר באותה עת מכללת ויליאם ומרי אשר ג'פרסון היה בין בוגריה, אולם הוא איבד אימון במוסד זה בגלל נטייתו הדתית והעדר תוכניות לימודים במדעים.
אוניברסיטת וירג'יניה פועלת על שטח קרקע שנרכש בשנת 1788 על ידי ג'יימס מונרו, שהיה נשיאה החמישי של ארצות הברית.
שטח החווה החקלאית מחוץ לעיר שרלוטסוויל נרכש ממונרו על ידי מועצת המכללה המרכזית בשנת 1817, עת החל מונרו בתקופת כהונתו הראשונה בבית הלבן.
בהנחיית ג'פרסון הונחה אבן הפינה לבניין הראשון של המוסד בשנת 1817 וב-25 בינואר 1819 המוסד זכה להכרה כמוסד חינוכי של מדינת וירג'יניה.
בשנת 1824, בנשף חנוכת המוסד, בנוכחות נשיא ארצות הברית ג'יימס מדיסון, הרים המרקיז דה לה פאייט כוס לכבוד "אבי" אוניברסיטת וירג'יניה, תומאס ג'פרסון.
במרץ 1825 החלו השיעורים הראשונים באוניברסיטה.
בעוד שבאוניברסיטאות אחרות של אותה תקופה ניתן היה לבחור באחת משלוש תוכניות לימוד: רפואה, משפטים, או לימודי כמורה, אוניברסיטת וירג'יניה הייתה הראשונה שאפשרה לתלמידיה להתמחות במגוון מקצועות, בהם: אסטרונומיה, אדריכלות, בוטניקה, פילוסופיה ומדע המדינה.
כפי שהסביר ג'פרסון: "מוסד זה יהיה מבוסס על עקרון החופש האינסופי של רוח האדם.
כיוון שכאן איננו יראים מללכת אחר האמת למקום שאליו תוליכנו, ואף לסבול טעות כל עוד התבונה חופשייה להילחם בה."
גישה נוספת מעוררת מחלוקת שבה נקטה האוניברסיטה היא כי השכלה גבוהה צריכה להיות מנותקת לחלוטין מדוקטרינה דתית.
באחד ממפעלי הבניה הגדולים ביותר בצפון אמריקה באותה תקופה, הוקם קמפוס האוניברסיטה כאשר במרכזו ספרייה ולא כנסייה - דבר שהבליט את ההבדל בין מוסד זה למוסדות השכלה גבוהה אחרים בארצות הברית של אותם הימים, אשר רובם עדיין פעלו בעיקר כמוסדות ללימודי דת.
ג'פרסון אף הרחיק לכת ואסר על לימודי תאולוגיה באוניברסיטה.
איסור זה פג עם השנים והיום פועלת באוניברסיטה מחלקה ללימודי דת, מן הטובות בארצות הברית.
בקמפוס האוניברסיטה אף נחנך בשנת 1890 היכל תפילה, חסר השתייכות דתית, אשר נעדר מתוכניותיו המקוריות של ג'פרסון.
ג'פרסון היה מעורב באופן הדוק בחיי האוניברסיטה עד ליום מותו, ואירח ארוחות בביתו למורים ותלמידים.
על החשיבות שראה במוסד זה ניתן ללמוד מן המצבה העומדת על קברו.
הוא ציווה כי על מצבתו יחקקו רק שלושה מהישגיו הרבים: מחבר הכרזת העצמאות של ארצות הברית, מחוקק חוק חופש הדת במדינת וירג'יניה ואביה של אוניברסיטת וירג'יניה.
בשנת 1826 הפך נשיאה הרביעי של ארצות הברית, ג'יימס מדיסון, לרקטור האוניברסיטה ובאותה עת התגורר נשיאה החמישי של ארצות הברית, ג'יימס מונרו בשטח הקמפוס והיה חבר במועצת המנהלים של המוסד.
שני הנשיאים לשעבר התגוררו במוסד עד מותם בשנות ה-30 של המאה ה-19.
בשנת 1836 נפתח בית הספר להנדסה ולמדעים ישומיים ובכך היה לבית הספר הראשון להנדסה בארצות הברית שפעל בתחום מוסד אוניברסיטאי.
עם פרוץ מלחמת האזרחים האמריקנית הייתה אוניברסיטת וירג'יניה האוניברסיטה הגדולה ביותר במדינות הדרום והאוניברסיטה השנייה, אחרי אוניברסיטת הרווארד, בכל ארצות הברית.
הלימודים באוניברסיטה נמשכו לאורך כל מלחמת האזרחים, הישג יוצא דופן לאור העובדה כי בסביבתה התרחשו קרבות רבים.
בחודש מרץ 1865 צעד גנרל צבא האיחוד ג'ורג' ארמסטרונג קסטר לעיר שרלוטסוויל, אז פנו אליו מורי האוניברסיטה ומנהיגי ציבור ובקשוהו כי יחוס על המוסד.
אף שכוחות האיחוד חנו בשטח הקמפוס והותירו נזקים במבנים רבים, הם עזבו את המקום לאחר ארבעה ימים ללא שפיכות דמים והאוניברסיטה שבה לשגרת לימודים.
ג'פרסון, אשר היה ספקן באשר לתרומתו של ממשל מרכזי, החליט כי לאוניברסיטת וירג'יניה לא יהיה נשיא.
תחת זאת ניהול המוסד יתחלק בין הרקטור לבין מועצת מנהלים (המכונים "מועצת מבקרים" - Board of visitors).
בשלהי המאה ה-19 התברר כי מבנה ניהולי זה אינו מסוגל להתמודד עם המשימות המנהליות והתקציביות הכרוכות בניהול האוניברסיטה.
בשנת 1904 מונה אדווין אלדרמן לנשיאה הראשון של האוניברסיטה, לאחר שהתפטר ממשרה זהה באוניברסיטת טוליין.
אלדרמן הביא למספר שינויים באוניברסיטה ובמבנה ההשכלה הגבוהה במדינת וירג'יניה.
באוניברסיטה הוא יזם לראשונה תוכנית סיוע כספי לתלמידים במימון המוסד, הסיוע כלל הענקת הלוואה לתלמידים עניים.
אלדרמן שימש נשיא האוניברסיטה למשך התקופה הארוכה ביותר, 26 שנים עד למותו בשנת 1931. על שמו נקראה ספריית אלדרמן באוניברסיטה.
בתקופת מלחמת העולם השנייה הייתה אוניברסיטת וירג'יניה אחד מ-131 מוסדות להשכלה גבוהה שנטלו חלק בתוכנית להכשרת קצינים של הצי האמריקאי.
בשנת 1957 קיבל חתן פרס נובל ויליאם פוקנר משרת סופר-בית באוניברסיטה והמשיך לעבוד בה עד מותו בשנת 1962. לאחר מותו נתרמו רבים מכתביו לספריית האוניברסיטה.
בשנת 2004, עם הירידה החדה במימון המדינה, הייתה אוניברסיטת וירג'יניה לאוניברסיטה הציבורית הראשונה בארצות הברית אשר החלק העיקרי מתקציבה בא ממקורות מימון פרטיים.
בשנת 2005 חוקקה מדינת וירג'יניה חוק המגדיל את מידת האוטונומיה שממנו נהנית האוניברסיטה, ואוניברסיטאות אחרות שעיקר תקציבן ממקורות פרטיים.
בשנת 2004, באירועים לציון מאה שנים לתחילת כהונתו של אלדרמן כנשיא האוניברסיטה, הכריז המוסד על תוכנית חדשה לסיוע כספי המבטיח מימון מלא לכיסוי מלוא הוצאות המחיה של תלמידים נזקקים.
כמו כן, תלמידים הבאים ממשפחות עניות ביותר יכולים לקבל סיוע של עד 44,000 דולר בשנה לצורכי מחייתה של משפחה בת ארבע נפשות, בנוסף לכיסוי מלא של הוצאות הלימוד.
זוהי תוכנית הסיוע הכספי הראשונה בארצות הברית לתלמידים נזקקים באוניברסיטה ציבורית, המכסה את מלוא הוצאות המחיה בנוסף לשכר הלימוד.
אוניברסיטת טורונטו היא אוניברסיטה ציבורית קנדית בעיר טורונטו, האוניברסיטה הקנדית הוותיקה והעשירה ביותר, ומהידועות שבהן.
האוניברסיטה נוסדה בשנת 1827, ויש לה שלושה קמפוסים, המרכזי שבהם, סנט-ג'ורג', מצוי במרכזה של העיר ליד בניין המועצה המחוקקת של אונטריו ושניים נוספים קטנים ממוקמים בפרברי העיר.
באוניברסיטה לומדים למעלה מ-90 אלף סטודנטים ב-16 פקולטות שונות.
בנוסף, האוניברסיטה מפעילה בתי חולים אוניברסיטאיים ומספר מוסדות מחקר.
מבחינת איכות המחקר נחשבת האוניברסיטה של טורונטו כטובה בקנדה, ואחת מהאוניברסיטאות המובילות בעולם.
עשרה מבין חוקרי ובוגרי האוניברסיטה זכו עד היום בפרסי נובל.
נכון לשנת 2019, 12 חתני פרס נובל, שישה זוכי פרס טיורינג, 100 מלגת רודס ומדליית פילדס אחת, זכו מבין חוקרי ובוגרי האוניברסיטה.
לאוניברסיטת טורונטו יש למעלה מ-1,200 מועדוני סטודנטים, ארגונים ופעילויות בכל שלושת הקמפוסים.
ספריית האוניברסיטה היא השלישית בגודלה בצפון-אמריקה אחרי אוניברסיטת הרווארד ואוניברסיטת ייל והיא מכילה יותר מ-16 מיליון פריטים.
לאוניברסיטת טורונטו יש 40 ספריות בשלושת הקמפוסים.
לאוניברסיטת טורונטו יש למעלה מ-680,600 בוגרים ברחבי העולם.
היא גם האוניברסיטה הגדולה ביותר בקנדה וה-20 בגודלה בעולם.
הפקולטה לסיעוד ע"ש לורנס בלומברג
הפקולטה לעבודה סוציאלית ע"ש פקטור-אינוונש
דירוג QS לאוניברסיטאות: מקום 21 (2024)
אוניברסיטת טורונטו היא אוניברסיטת מחקר ציבורית.
כשהוקמה ש-1827 על פי צ'רטר מלכותי הייתה למעשה המוסד האקדמי הראשון במושבה הבריטית לימים אונטריו.
באותה תקופה, האוניברסיטה נוהלה על ידי הכנסייה האנגליקנית, שגם פיקחה על התכנים.
ב-1850 היא קיבלה את שמה הנוכחי והפכה למוסד חילוני.
האוניברסיטה על פי המסורת הבריטית מורכבת מ-12 קולג'ים שונים הנהנים מאוטונמיה חלקית בניהול ענייניהם, המתייחדים האחד מהשני באופיים ובהיסטוריה שלהם.
אוניברסיטי קולג' הוא הוותיק שבהם, ונוסד בשנת 1853. טריניטי קולג' הוא היוקרתי והקטן מכולם, והוא מקבל לשורותיו סטודנטים מצטיינים בלבד.
בימי ראשיתה של האוניברסיטה בתחילת המאה ה-19 היא הייתה ממוקמת בשולי העיר טורונטו, אך עם התרחבותה המואצת של העיר היא נמצאת כיום במרכזה.
הקמפוס הראשי של האוניברסיטה במרכז העיר טורונטו משתרע בין במערב ו במזרח, אם כי מחלקות ובניינים בודדים נמצאים מזרחה לפארק.
מדרום גובל קמפוס סנט ג'ורג' ב (סמוך לבתי החולים האוניברסיטאיים) ומצפון - .
שני קמפוסי הלוויין של האוניברסיטה ממוקמים ב (מזרח טורונטו) ובמיסיסוגה (מערבית לטורונטו).
מוזיאון רום, שהוא המוזיאון הגדול ביותר בקנדה נמצא בסמוך לקמפוס, ונוסד בראשית המאה העשרים בשיתוף פעולה עם האוניברסיטה.
האוניברסיטה מדגישה את חשיבות קשריה הבין-לאומיים עם אוניברסיטאות אחרות בעולם.
האוניברסיטה מקיימת שיתופי פעולה מחקריים עם יותר מ-1,200 מוסדות.
היא יצרה שותפויות עם שורה של אוניברסיטאות חשובות בסין בהן אוניברסיטת ג'יאו טונג שאנגחאי, אוניברסיטת פקינג ועוד.
אוניברסיטת טורונטו מקיימת גם שיתוף פעולה אקדמי עם מוסדות אקדמיים שונים בישראל ביניהם האוניברסיטה העברית בירושלים.
בית הספר למנהל עסקים של האוניברסיטה ע"ש רוטמן מנהל גם פרויקט לימודי משותף עם אוניברסיטת תל אביב.
באוניברסיטת טורונטו ישנם גם סטודנטים בין-לאומיים רבים המגיעים אליה מ-190 מדינות וטריטוריות.
חמש מדינות המוצא המובילות הן סין, הודו, ארצות הברית, קוריאה הדרומית והונג קונג.
מרגרט אטווד - סופרת קנדית ידועה.
הרולד איניס - מחשובי התאורטיקנים בתחום הכלכלה.
פרדריק בנטינג - מגלה האינסולין ותרומתו לטיפול בחולי סוכרת, חתן פרס נובל לרפואה בשנת 1923.
ארווינג גופמן - סוציולוג שחקר את הצגת העצמי בחיי היום יום.
מרשל מקלוהן - חוקר התקשורת.
מפתח המושגים "הכפר הגלובלי" ו-"המדיום הוא המסר".
ג'ורדן פיטרסון - פסיכולוג ומבקר תרבות.
ג'ון פילדס - מייסד מדליית פילדס להצטיינות במתמטיקה.
דונלד קוקסטר - מחשובי חוקרי הגאומטריה.
לסטר פירסון - ראש ממשלת קנדה, חתן פרס נובל לשלום.
משה קִים - כלכלן ישראל.
סטיבן קוק - זוכה פרס טיורינג.